經數:一八二七

經名:百論疏卷上之下

頁數:二五一

上	欄

在初名之爲吉. 汝經無有阿□名爲不吉. 故

名無難. 問何故作二難. 答二義. 一者明有惡

故就內難內. 次明無吉將難內. 二者初明

有惡二明無善. 一切過中莫出斯二. 問文有

此事不. 答偈本卽有. 此文汝經有過謂初文

也. 初不吉故第二文也. 又初句標過次句釋

過. 注中爲二. 第一明外經無過. 整二明內經

有過失. 就初又四. 一標經體二明經用三出

經名四結經德. 而言諸師三師二天皆作此

說也. 若智人下第二明經用. 讀誦念知此是

三業行經. 便得增壽威德尊重明行經. 得二

種果. 內感長壽外爲物尊. 如有經名下第三

出經名字. 廣主經者. 明治化之道廣明國主

之德. 或言是慧星天子所造. 或云鎭星天子

所造. 如是經等初皆言吉者第四結彼經德.

外云. 昔有梵王. 在世說七十二字以敎世間.

名□樓書. 世間之敬情漸薄. 梵王貧吝心起

收取呑之. 唯阿□兩字從口兩邊墮地. 世人

責之以爲字王. 故取□字置四韋陀首. 以阿

字置廣主經初. 四韋陀者外道十八大經. 亦

云十八明處. 四皮陀爲四. 復有六論. 合四皮

陀爲十. 復有八論. 足爲十八. 四皮陀者. 一

荷力皮陀明解脫法. 二冶受皮陀明善道法.

三三摩皮陀明欲塵法. 謂一切婚嫁欲樂之

事. 四阿□皮陀明□術算數等法. 本云皮陀

此間語訛故云韋陀. 六論者. 一式叉論釋六

十四能法. 二毘伽羅論釋諸音聲法. 三柯刺

波論釋諸天仙上古以來因緣名字. 四□底

(張理反)沙論釋天文地理算數等法. 五闡陀論釋

中	欄

作首盧迦法. 佛弟子五通仙第說偈名首盧

迦(强河反)六尼鹿多論釋立一切物名因緣. 復

有八論. 一肩亡婆論簡擇諸法是非. 二那邪

毘薩多論明諸法道理. 三伊底呵婆論明傳

記宿世事. 四僧□論解二十五諦. 五課伽論

明攝心法. 此兩論同釋解脫法. 六陀□論釋

用兵杖法. 七楗闡婆論釋音樂法. 八阿輪論

釋醫方. 毘婆沙云. 瞿毘陀婆羅門造梵書. □

盧仙人造□盧書. 大婆羅門造皮陀論汝經

初說下第二明論主有過有二. 初正明過. 第

二結過論主. 內曰斷邪見故說是經第二論

主答. 答中有二. 初總非不然. 第二別□其有

無二難. 卽二別. 初答有難. 次答無難. 答有難

者. 汝言我經初有惡者 以惡先出故前明於

惡. 所言惡者. 謂阿□在初則吉. 無不吉. 此是

邪見. 以佛未出世諸外道等前有此邪見惡.

是故如來出世止於此惡. 故言惡止. 佛之正

敎宜須奉行故云善行. 今欲斷汝邪見惡故

說惡止善行經. 此是反擲答也. 外聞論主經

初明惡. 云是論主內經之惡. 今明經初乃說

外道之惡. 是故惡屬外經內敎無過. 故名反

擲答也. 問此是何等邪見. 答非是撥無因果

故云邪見. 乃是無而謂有乖於正理故稱邪

是也. 然數論律師不得輒用百論明二善義.

此乃是一往破邪. 爲欲捨罪故說之耳. 罪去

福則不留. 邪去不存於正. 不應定謂有二善

也. 注云是吉是不吉是邪見氣者. 內懷邪見

外宣之於口故稱爲氣. 又初起此計爲邪見

體. 遂至于今枝流不絶秤之爲氣. 又撥無善

下	欄

惡名邪見正體. 謂吉不吉是邪見餘勢. 故秤

爲氣. 是故無過下自[&FFFF]#. 復次無吉故下第二

□其無難. 汝言無有阿□則是不吉者. 若道

理有之而我不安. 是則爲過. 以道理實無無

故無所安. 所以無咎. 又道理實無而汝謂有.

無而謂有則是邪見. 故過在於外. 內經無咎.

又斷邪見謂標二章門. 謂邪見及斷章門. 從

此下釋二章門. 以心之不得無而謂有故名

邪見. 而釋邪見章門. 心之不得邪見便壞. 故

是釋斷章門. 又開二別. 初理奪破次縱關. 破

理奪者. 妄情謂有道理實無故云無吉. 故莊

周一色從三情. 欲明無有定性色. 攝論明一

境從四人. 亦明無有定境. 又一色從二情. 凡

謂色爲有. 聖知色爲空. 色未曾空有. 注文爲

四. 一縱二奪三釋四呵. 若少有吉者此縱關

也. 若少有吉. 我經應安亦許汝立. 此實無吉

者奪也. 以道理實無故我無所安汝不應立.

何以故下第三釋. 愚人無方便下第四呵. 以

外道心樂不達樂因. 妄作此執言是樂因也.

復次下第二縱破. 前明道理實無. 今縱有之.

故開三門檢也. 又恐外人言有一物從於三

情. 故復以三門責之. 又云. 約一人故說之爲

吉. 如發色從愛者說之爲好. 又如破方中云.

於一天下說有定方. 故開三門以責之也. 問

何故破吉乃破生耶. 答吉是有爲必是生法

故破生也. 又寄破吉生顯一切法都無有生.

令諸外道悟無生忍. 注釋爲二. 初別釋三門

次總結. 前釋不自中前奪後縱. 明無有吉法

還從吉自體生. 若從吉自體生者. 不假梵王

經數:一八二七

經名:百論疏卷上之下

頁數:二五二

上	欄

及筆墨等而生阿□. 亦二相過故下第二縱

關. 若言還從自體生者. 則有體所從有物能

從生. 便成因果不同. 不名爲自也. 破他有三.

一相待破二無窮破三重生破. 相待易知. 無

窮者. 吉望一法爲他. 望一切法□皆是他. 旣

從一他而生. 便應遍從一切他生. 故云無窮.

又此是逆推無窮. 吉旣從他他復從也. 是則

無窮. 無窮則無因. 無因則非他. 故得他墮無

窮. [&FFFF]#無窮則失他重生破者. 他中無一旣得

生一. 亦無百千應生百千. 問破他中有無窮.

破自中亦有以不. 答二體之中有二種無窮.

一者能生同所生. 所生旣有從能生亦應有

從. 若有從則無窮. 若窮墮無因. 又若能不更

從能則所亦不從能也. 次以所生同能生. 能

生旣有所生. 所生應更有能生他. 是則無

窮. 若不能生他亦應不從他生. 破共有二義.

一者理奪旣無自他合何爲共. 二縱合自他

以爲共者則合二過以爲一過. 凡生法有三

種下第二總結凡二義. 一者結上三門明無

生義以示外人. 二明此三門攝一切法遮其

異計. 問若就情有三. 理無阿□兩字. 又就理

自他共心無三. 理實無者佛經初旣標如是

等六事亦同此責. 若爾亦無如是之字亦同

皆破不. 答二義. 一者阿□實非吉. 外道橫謂

故被破. 如是六事實是吉. 故不被破. 二者佛

經明如是字卽具二諦. 以字是因緣因緣常

寂卽第一義. 第一義常寂因緣字卽世諦. 外

道決定執性有不知二諦. 是故被破也. 外曰

是吉自生故如鹽下自上已來破其自吉. 從

中	欄

此已後雙破自他. 上有五難. 今□救之. 言五

難者. 初明邪見. 二者理奪. 後自他共三門. 外

救初云. 若定有吉不吉是邪見者. 亦應有鹹

不鹹應爲邪見. 而世諦之中有鹹不鹹. 旣是

正見. 吉亦如是. 通第二云. 從情有三理實無

吉者. 亦應從情有鹹理實無鹹. 然於一切情

皆鹹者. 吉亦然矣. 通第三三門難者. 他共二

關本非我義. 何所難耶. 前雖破自. 今正救云

鹽體自鹹非是外物鹹鹽令鹹. 吉義亦爾故無

前過. 內曰前已破故者. 偈本爲二. 一指前破

其自鹹. 二正破其鹹他. 破自卽破其體. 破

能鹹他謂破其用. 又指前卽是奪破. 謂奪無

有自. 次縱其有自. 不能鹹他. 言指前破者凡

有二義. 一者我前破自遍破天下之自. 汝立

鹽自已漏我破中. 但外道心粗不覺已破更

復救之. 則是墮負. 問上云何破鹹自耶. 答自

則非鹹. 鹹別非自. 如指自則非觸觸則非自.

故漏前破也. 亦鹹相鹹中住者. 此第二縱自

破他. 鹽守鹹自性則不能鹹他. 旣失鹹他亦

無自性. 問現見鹽與食合. 是故食鹹. 豈非鹹

他. 答食中之鹹爲是鹽鹹爲是食鹹. 若是食

鹹則失自鹹. 若是鹽鹹則失鹹他. 考而言之.

食中之鹹終是鹽鹹. 故守自性失於鹹住. 考

而言之. 世間粗心食中鹽此是食鹹. 然共

終是鹽鹹耳. 則食不鹹也. 注文前釋奪破. 復

次下第二縱破解此云三. 今正意者開文爲

二. 一取外人意. 二正破之. 汝意謂鹽從因緣

出者. 外人立鹹凡有二義. 一者鹽不假餘物

故鹹是自性鹹. 二食中之鹹假鹽故鹹名因

下	欄

緣鹹. 故體鹹是自鹹. 用鹹爲因緣鹹. 故自是

自鹹. 他是因緣鹹. 是故鹽不自性鹹者. 此是

食中之鹹是因緣鹹. 故無自性. 非外人改自

性鹹立因緣. 此句是外人本宗亦非是論主

破也. 故舊之二釋於文□謬. 我不受汝語下

第二明論主破. 不受汝語者. 外人鹽鹹能使

他物鹹是因緣鹹. 此二語相違是故不受. 今

當還以汝語破汝所說者. 二語旣其相違. 故

還捉自性鹹語破其他物鹹語. 如□楯相違.

鹽雖他物合物不爲鹽. 此正破. 以鹽守鹽性

食則不鹹. 如牛守牛性雖與馬合牛終非馬.

此文正爾也. 不須異釋. 若破舊義者. 數人謂

言物有鹹性假緣發之. 成論言物有鹹理緣

會則鹹. 今問. 理之與性爲是言爲異言耶. 若

是言者畢竟無鹹. 雖與鹹合但是鹽鹹則非

物鹹也. 又破外道者. 鹹有鹹性亦言有言性.

今言遂反成鹹則失言性. 若無言性云何有

鹹. 又若汝言性可反成鹹. 亦鹹性可反爲言.

如少鹽投於多水則失鹹性. 亦應少吉入多

不吉失於吉性. 又如色心雖合不可相反. 鹹

言亦爾不可相反. 若可相反卽無自性. 無性

則空. 不應執有. 外曰如燈. 破燈爲二. 一破明

能見闇故破於闇. 二破明不見闇而能破闇.

破此二義則明破闇理盡. 初四. 一立二破三

救四破救. 前一番破已成明不能見闇故不

破闇. 次一問答破初生燈不能破闇. 夫論明

能破闇不出此二. 此二不成則明破闇理盡.

問何故捨鹽立燈耶. 答鹽守自性則他物不

鹹. 他物若鹹則失自性. 燈守自照不失照他.

經數:一八二七

經名:百論疏卷上之下

頁數:二五三

上	欄

雖能照他不失自性. 是以捨鹽而立燈也. 問

佛法誰立燈自照照他. 答婆沙云. 僧祇人明.

知自知知他. 如燈自照照他. 評家破之云. 此

喩非三藏中. 世俗法與賢聖法異故不應引.

又破云. 燈若自照復何所照. 燈若非照則是

暗. 復何能照. 內曰燈自他無暗者. 上鹽得自

失他得他失自. 今引證自他俱失. 二內無暗

故無自照. 二外亦無故無照他. 自他無闇則

無所照. 旣無所照亦無能照. 故墮不闇不明

不能不所一切都失. 又若言自照則自體有

闇. 若言照他則他處有闇. 若兩處有闇唯有

所照竟無能照. 旣無能照亦無所照亦墮一

切都失. 又若言自照. 則自體有闇復自體有

明. 則一燈之中具明闇兩質. 若有具兩質則

應相害. 旣其相害則無明闇亦一切都失. 又

若言有自照之明復有所照之闇. 則一燈內

具有明闇. 亦應卽自吉體應有不吉. 而吉體

無有不吉. 則燈體有明而無有暗還墮無自

他之失. 注爲三. 初釋自無暗. 次釋他無暗. 三

總結無照. 釋自二破. 夫論照義不出二種. 一

者照暗. 二者照明. 初辨二內無暗故不名照

暗也. 燈亦無能照下第二辨不能照明. 前辨

無暗可照. 今辨有明不能照. 故無有明暗一

切不照. 此有二破. 初奪次縱. 燈無能照者. 亦

二無有自照之能也. 不能照故者. 此句釋上

所以. 無自照己體之能者. 以其自體不能還

照自體故. 如指如刀. 無有自斫自觸故. 亦二

相過故者第二縱也. 有自照己體之能. 則應

有受照之體. 便成二二兩燈. 故前得自失照.

中	欄

今得照失自. 進退墮負. 餘文易知. 外曰初生

時二俱照故. 自上已來破已成燈無照暗義.

今破初生燈不能破暗. 救意云. 已成之燈暗

體已滅故無兩暗可照. 今初生燈二俱有暗

故有所照. 以有所照便有能照. 故照義得成.

如燈未生時暗體未滅. 一豪明生則一豪暗

滅. 明體漸成暗便漸滅. 明若都成暗便都滅.

當知破闇是初明之功. 初生之燈照體未足

故有自照. 住處亦昧故有照他. 然外人立初

生明凡二義. 一者明暗□. 二明除暗. 初生之

燈猶有細暗. 故明闇□已破於粗. 故有除暗.

內曰不然一法有無相不可得者. 已成之明

無暗可破. 如前說之. 初生之明不離已未. 已

生則是有. 未生爲無. 有無相乖. 何名一體. 故

云不可得也. 注中爲二. 一奪二縱. 奪中又二.

一奪初燈二奪兩照. 奪初燈者. 外謂有初生

燈異於已未. 今奪云. 初生名半生半未生. 還

墮已未故無初生燈也. 生不能照下次奪兩

照. 半生是已則無闇可照. 又不能自照半明.

故云生不能照也. 何肉未生. 未生是闇有所

照無能照. 云何名照. 復次下第二縱. 有初燈

若不受兩半而言是一體者. 則應明闇共體

生死一令. 何得然乎. 復次不到闇故. 自上已

來破其明到闇能破闇義. 此下次破明不到

闇而能破闇. 此一偈本亦是結前發後. 結前

者. 莫問已成初生. 凡厥有明悉不到暗. 若不

到暗悉不破暗. 所以然者. 明暗相乖. 暗若現

在明在未來. 明若現在暗便過去. 不相見理

故不相破. 發後者. 今外人引□星譬立不到

下	欄

闇而能破闇而能破闇義. 外曰如□星者. 論

主上云明不到闇則不破闇. 外受不到不受

不破. 故引□星不到於物而有功用. 內曰太

過實者. 明所引之喩過彼燈實. 故云太過

實也. 又以燈例□. □能及遠. 燈亦應爾. 則

燈壞. 以□例燈. 燈不及遠. □亦應爾. 則□

壞. 又俱相類□是神靈同爲頑□. 又吉應懸

吉. 不煩貫初. 又我經亦應是吉. 則一切是吉

便無有不吉. 不吉無故亦無有吉也. 又就此

凡有四□. 一近遠俱不到則近遠俱破. 二遠

近俱不到遠近俱不破. 三破近不破遠. 應到

近不到遠. 則有到有不到. 四若俱不到破近

不破遠. 亦應破遠不破近. 注中云振旦者. 此

云漢國也. 復次若初吉餘不吉. 自下已來破

其初吉及中後皆吉. 從此已下偏破中後吉.

以上來破譬旣窮. 今還歸法說也. 又從此文

去至衆手皆[&FFFF]#開起. 若初吉者促自吉. 餘不

吉者破他吉也. 汝言阿□在初以爲吉者. 中

後旣無. 云何名吉. 故言餘應不吉. 注中開二

種妄語以破外人. 若吉性通三. 汝言初吉則

隱於中後. 有而言無故名妄語. 若言吉唯在

初中後無吉. 汝言以初吉故餘亦吉. 卽是無

而言有故爲妄語. 外曰初吉故餘亦吉者通

二妄語也. 吉唯在初中後無吉. 故無無而言

有過. 以初吉力潤益中後相與皆吉. 則無有

而言無過. 內曰不吉多故吉爲不吉. 此有二

難. 一者少多相敵. 以少吉力令多不吉皆吉.

亦應以多不吉不吉於吉皆成不吉. 二者就

二力難. 汝義吉與不吉各有自性不應移改.

經數:一八二七

經名:百論疏卷上之下

頁數:二五四

上	欄

今不吉不能自守爲吉所吉遂成吉者. 吉亦

應不能自守吉性爲不吉所不吉皆成不吉.

外曰如象手. 此救上以少從多難也. 象有七

枝. 以手勝故從勝受名爲有手. 故外國人呼

象以爲有手. 婆沙云. 佛經說信是象手. 如象

手能取衆生數非衆生數物. 信能取善法. 故

知外國道俗通□象爲有手. 雖有多分不以

少從多. 問譬喩無窮. 何故破象手耶. 答傍破

吉義. 大有二門. 自上已來破其外法. 卽是外

空. 今破內法明其內空. 欲使外道悟內外法

畢竟皆空故也. 所以明內外空者. 以見有內

外法故生凡夫二乘有所得煩惱. 今惱本性

空故不能煩惱便得解脫. 若言外道見有提

婆明空. 則各一是見耳. 內曰無象過故. 有百

論師釋云. 諸法實相畢竟空寂故云無象. 又

云. 此是標無象章門. 下自解釋故云無象. 所

言過故者. 外人引於象手墮無象之過故云

無象過也. 今明. 都非釋不足迪之. 今開爲二.

無象者奪破也. 過故者縱關也. 所言奪者. 外

人引於象手. 以手標象. 以象從手. 若爾卽墮

無象. 所以然者. 外道旣名象爲有手. 則象與

手異. 如人有手人與手異. 母有子母與子異.

若象與手異亦與頭異. 四支百體一一皆然.

故除諸分外則無有象. 問四外道中是何人

過. 答俱有此失. 異於手外無有總象. 故衛世

師墮於無象. 若象卽手但見於手則無總象.

是故僧□墮於無象也. 勒沙婆亦一亦異俱

墮二無. 亦異則別外無總. 亦一則唯別無總.

若提子非一非異. 非一還墮異無. 非異還墮

中	欄

一無. 又四處無象. 一者具在中無. 二者分在

中無. 三者總卽別無. 四者別則有總無. 所言

過故者第二縱有也. 縱有別象則四師俱墮

過. 故衛世則有頭中有足之過. 僧□則有頭

是足過. 勒沙婆亦一則頭足一過. 亦異則頭

有足過. 非一非異還招兩失也. 注中爲二. 一

釋偈本破其譬說. 二結無吉明無法義. 釋偈

爲二. 初就衛世釋無象過故. 次就僧□釋無

象過故. 問此論皆前破一後破於異. 今何故

前異後一. 答外人立於象手以象義手. 則手

外有象. 以手標象. 則象外有手. 正墮異義. 故

前就異破. 一一門中開爲三別. 異門三者. 一

無象二釋過故三指後品. 若象與手異者. 此

牒外義也. 外道明. 手外有象故以象從手. 象

外有手故以手標象. 如其無異. 則無別象從

手. 無手標象. 旣有從標則知異也. 頭足等亦

異者. 此是論主次破之也. 象與手旣異. 與頭

足亦異也. 如是則無別象者. 正明無象也. 若

分中有分具者. 此釋過故. 卽是縱關. 若離諸

分外別有一象故以象從手以手標象. 則有一

全象在於頭中. 故頭中有足. 頭內旣有全象

則頭內具有七枝. 但據顚倒過甚故偏言有

足. 如破異品中說者. 第三指後品. 所以指後

品者. 後明分在具在二門. 今但破具在餘有

分在故指後品說. 若象與手不異. 第二就僧

□釋無象過故亦三. 初明無象次辨過故三

指後品. 若象卽手亦卽餘分. 則但見諸分無

別總象也. 若有分與分不異者. 第二縱關次

釋過故. 若言總攬手足諸分以爲象者. 頭足

下	欄

二分旣與象一. 則頭足亦一. 前明以總卽別.

得別失總. 今明以別卽總. 得總失別. 失別無

手標象. 失總無象從手. 云何引於象手救以

多從少耶. 如破一品中說者. 第三指後. 此中

略破未盡指後廣說. 大師於此文廣破由來.

五陰成人四微爲柱. 得文意者可例破之. 如

犢子計四大和合有眼法. 五陰和合有人法.

則別有總眼總人. 莊嚴假有體有用有名. 此

二師旣別有總象. 則墮無象與過故. 以除別

不見有總故墮無象. 必言別外有總則墮頭中

有足. 開善無假體有假用. 此不成義. 旣以實

法作體無假體. 假用附何物耶. 無有假家之

用將實作體. 若以實爲體還是實用. 旣實法

和合別有假用起. 則實法和合別有假體起.

光宅無假體假用但有實法體. 亦不然. 無假

云何有實. 無總云何有別耶. 今恐於文意爲

煩故直釋而已. 如是吉事下第二總結. 外曰

惡止止妙下自上已來傍破吉竟. 今是第三

伏流辨宗. 邪敎覆正經其義不明照. 在邪已

破故二善義成. 故伏流說也. 若答難明者. 自

上已來答兩不吉難竟. 今第二次□兩顚到

難及兩煩重難卽成二別. 就答兩顚倒爲二

章. 第一答其止善顚倒. 次□其行善顚倒卽

顯如來說於二善其義深遠其言巧妙無顚倒

失. 外人前與顚倒難者. 自上已來立外破內.

從此已後就內難內. 惡止者牒二字也. 止妙

者明粗妙也. 惡是所止之粗. 止是能止妙戒

也. 何不在初者. 止旣妙止於惡. 何不前言止

惡而言惡止. 故知顚倒. 內曰行者要前知惡

經數:一八二七

經名:百論疏卷上之下

頁數:二五五

上	欄

然後能止. 明惡止粗妙. 實如所言. 但行者要

前知惡過患然然受戒止之. 如來暇亦得如

是. 故經云. 見衣有孔然後乃補. 是故前惡後

止. 問一切暇戒皆先犯然後以暇耶. 答就釋

迦聲聞戒如此耳. 菩薩戒皆是在華臺上舍

那佛說. 爾時無起惡緣. 此是頓暇也. 外曰善

行應在初. 第二合說就二善作顚倒難. 難有

二意. 一□決難. 若要前知惡過故前惡後止.

亦應要前知善有妙果然後方能止惡. 則無

前說善行後明惡止. 二者汝之二善言巧理

深. 今應前爲衆生說善行有於妙果. 衆生爲

貪妙果然後受戒止惡故. 前應明善行後說

惡止. 內曰次第法故前除粗垢次除細垢. 此

是偈本. 但爲脫落故無脩□路. 就文爲二. 前

法次譬. 法門有二. 一修行次第門. 二說法次

第門. 前示妙果此就說門. 修行次第要前離

過然後受戒息於粗垢. 次行善法除於細垢.

內外淸淨方可受聖道染也. 若行者不止惡下

第二注釋. 前釋法說. 譬如下釋譬說. 外曰已

說惡止下. 就答難者明此善體相不同無二

煩重過. 初明止不攝行行非煩重. 次明行不

攝止故止非煩重. 外難云. 無惡卽是善. 如無

癡卽是慧. 旣已說惡止. 不應復言善行. 惡止

者不言無惡而已. 乃明惡止有戒善. 旣其有

善卽是善行. 何煩重說善行. 又從上生者. 垢

雖粗細止義無殊. 但言惡止已攝善行. 而復

說者豈非煩重. 內曰布施是善行者. 惡止任

運無作而生. 善行修習方有. 故止不攝行. 如

不盜他物名爲止善. 以物施他秤爲行善. 故

中	欄

止行不同. 故非重說. 復次如大菩薩下. 前無

身口明止行異. 今約意地辨止行異. 諸大菩

薩無惡可止而行於善. 當知善行非是止惡.

故不得惡止而攝善行. 又前就凡夫辨止行

異. 以凡夫有惡可止復有施善可行. 今就聖

無惡可止有善可行. 故二文異也. 外曰布施

是止□法者. 布施破□法. 故當知行善屬止

攝. 內曰下答有五. 一反□答. 二無□可止

答. 三有□不能止答. 四本末答. 五總結答. 今

是初. 若言布施是止□者. 凡聖之人不行施

時應有□罪. 復次諸泥盡下無□可止答. 若

言布施是止□者. 無□人施何所止耶. 或有

雖行布施下第三有□不能止答. 現有人雖

行布施□心不止. 故知布施非是止□. 縱復

能止下第四本末答. 夫布施者必前起慧與

之心後爲心世出世果. 雖復因此止□. 非其

本意故以善行爲本. 是故布施第五總結. 外

曰已說善行第二明行不攝止. 故說止非是

煩重. 外意惡止善行同皆是善. 則應但說善

行不須說於惡止. 而今說於善行復說惡止.

卽是煩重. 內曰止相息行相作者. 外人明善

義旣通說一則得於二. 內辨二善體性□別.

故說一不得兼二. 故止善冥伏任運而生. 體

是靜義. 行善是興起修習其相是動. 旣動靜

不同不得說一攝二. 外曰是事實爾. 我不言

動靜體一. 但善義無異故應相攝. 內曰應說

惡止善行者. 答中爲三. 謂標釋結. 二善凡有

兩異. 一者通局異. 止善三性心中皆有. 是故

止通. 行善唯善心有二性則無. 所以爲局. 二

下	欄

者止善常生. 行善修習方有. 不作則無. 何以

故下第二釋也. 釋中爲三. 一明二善達心各

異. 止善達心爲欲息惡. 行善達心爲欲修善.

域心旣異故二善不同也. 若但說下第二反

難答. 但說行善不說止善. 行善唯善心中有

餘二心中無. 止善亦應爾餘二心中無. 若無

止善應非比丘道. 以無戒故. 是時惡止故下

第三順釋. 亦有福者. 三性心中有無作福. 問

何以故知止惡別有善耶. 答從善心生必有

善果. 又持此戒者必得樂果. 故應有善因. 又

得此戒故則改卑成貴. 故知有也. 是故下第

三總結. 是惡止善行法下. 自上已來明捨罪

竟. 今第二次明捨福. 然通而爲言皆是捨罪.

以悉乖道故皆是罪. 宜□捨之. 但今就於乖

中自有輕重. 乖中之重故秤之爲罪. 乖中之

輕目之爲福. 故前言捨罪今言捨福耳. 然利

根者知罪福是相對而明罪旣其捨福則不

留. 但爲鈍根人明次第法門. 故前捨於罪今

明捨福. 罪福旣爾. 萬義皆類. 對三說一. 在

三旣去亦不存一. 旣捨生死亦不依於涅槃.

就文亦三. 第一明開二善爲三人. 二明三敎

垢淨. 三正明捨福. 故捨罪三章. 捨福亦三. 初

偈本中前牒二善者凡有二義. 一者前牒二

善爲欲捨惡. 今牒二善爲欲捨福. 二者欲證

上止從不同體不相攝故重牒來也. 隨衆生

意故者. 明佛隨緣開二善爲三敎. 初雙標緣

敎. 爲衆生意謂標緣也. 佛三種分別卽標敎

也. 下中上人者釋緣也. 施戒智釋敎也. 注釋

爲三. 第一明爲三緣說三敎. 二明三敎體相.

經數:一八二七

經名:百論疏卷上之下

頁數:二五六

上	欄

三明三敎差別. 問前捨罪中前戒後施. 今何

故前明布施持戒耶. 答前明修行次第. 要

前止惡然後行善. 故前戒後施. 今就人優劣

難易故前後爲異. 外財易捨故配以下人. 戒

防身口. 此則爲難故敎於中智. 智慧最勝故

敎上智也. 智度論釋三次第品. 明次第行次

第學次第道. 論有多釋. 一與此同. 故云行名

布施學名持戒道名智慧. 今文正明次第之

義. 故以三敎配彼三根. 又雜心明. 爲三怖說

三法. 爲貧窮怖說施. 爲三惡道怖說戒. 爲生

死怖說智慧. 與今大同. 布施名利益他捨財

相應思者第二明三敎體相. 智度論十卷三

解. 一云. 相應思數以爲檀體. 二云. 非但善

思. 假身口業及以外財三義助成以爲施體.

三云. 施者受者財物三事和合生於捨數以

爲施體. 今此中正用第二解明以思爲體身

口助成也. 釋戒體亦有三. 數人以無作色爲

體. 論人非色非心無作爲體. 譬喩部云. 離思

無報因離受無報果. 此明無無作義. 但以心

爲戒體. 今此文但出得戒因緣不別明其體.

當時是適緣爲用也. 不復作三種身邪行四

種口邪行者. 上人持戒通防三業. 旣是中人

但遮七非. 智慧名諸法相中心定不動者. 未

得智慧多生疑惑. 猶預不定故名爲動. 若得

智慧決了諸法故秤不動. 此中智慧通世出

世及大小乘. 今旣欲捨之. 多是世間智慧. 故

布施之業未[&FFFF]#三塗. 持戒得欲界人天. 智慧

是色無色界諸智慧也. 何以說下中上第三

釋三敎差別又三. 謂問釋結. 初卽問也. 釋

中	欄

中爲二. 一明利益少多. 二辨報有三品. 利

益就現在果報約未來. 亦得利益據前人. 果

報屬自己. 布施者少利益者. 施於珍財濟彼

窮乏. 正可令行者現有名聲爲人所敬. 故名

小而. 若望前人者. 但施衣食施其外命亦是

少利益. 戒能防於七枝. 又使內結羸弱. 若望

前人則布施無此益. 故云中利. 智慧能斷於

疑心及除結使. 若望前人通利群品. 生他慧

解名爲上利. 施報少者. 布典果報能衣食自

然受諸欲樂. 而未離三塗. 如龍金翅鳥等. 戒

能防諸惡離於三塗得人天報. 故名爲中. 智

慧多聞修禪棄結得色無色天. 又能捨凡成

聖. 是故爲上. 是故下第三結也. 外曰布施下

第二明三法垢淨. 所以明垢淨者凡有二義.

一者以三法配三人其言未盡. 然此三法一

一□通三人. 今欲簡之故論垢淨. 二者欲明

捨福故辨淨不淨. 淨不須捨不淨須捨. 又提

婆論本但明不淨三法. 爲成捨福. 罪則內外

同見其過. 不須彰之. 福過難明. 故須□其過

然後方明其捨. 如天親三法□明垢淨者. 欲

○愍末世衆生令善巧修福等. 是一施. 無方

便行則墮不淨. 有方便行便成淸淨故也. 又

開垢淨者. 欲示五乘根性. 自有樂心人天而

行布施則說不淨施. 心三乘行施明於淨施.

餘二亦爾. 外曰已下第二明三種淨不淨卽

三. 外人今問有二意. 一明若施是下智. 佛行

施時便應是下. 二者若佛行施非下智人. 則

違前宗下智人敎布施. 後是違言負. 前是違

理負. 內曰下開施垢淨答於二難. 不淨行施

下	欄

是下智人故不違言. 淸淨布施上人所行故

不違理. 但上總相應故言布施敎下智人. 外

曰何等名不淨施者. 前雖雙標未出其事. 故

今問之. 內曰下答中有二. 初是法說. 如市易

故謂譬說也. 智度論中明四種檀. 一淨不淨.

二世出世. 三聖所秤譽所不秤譽. 四有魔檀

佛檀. 施旣有四. 戒智例然. 今但說淨不淨者.

彼是廣說. 此是略說. 又雖有四攝在二中. 淨

出世聖所秤譽佛檀此四攝在淨中. 餘四攝

不淨中. 故但明二也. 今云爲報是不淨者通

而言之. 一切心有所希心悉名爲報施. 今此

中略說. 爲今世後世二種果報名爲不淨. 外

曰何等名淨施下外道意局. 唯言前施是淨

不知更有不淨施. 是故問也. 內曰下出於淨

施. 愛敬利益他故者. 此明但爲利他故也. 田

有三. 一悲二敬三亦悲亦敬. 如施苦惱衆生

爲悲田. 施聖人等名敬田. 施老病父母亦敬

亦悲. 老病故爲悲. 父母故爲敬. 不心今世後

世者. 前明利他此辨不自爲己. 問衆菩薩上

人云何異. 答如普賢等爲菩薩. 初發心行施

是上人. 問菩薩行淨施有何利耶. 答能以一

粒白米淨心布施勝十萬黃金. 則四智皆圓

五百便度. 問此是何言. 答大品云. 雖有所施

實無所與. 實無所與故不著有. 雖有所施故

不染無. 不著有則度三百由旬. 不染無則度

二百. 又不著有則波若. 不染無是方便. 任運

如此是自然慧. 不復須師謂無師智. 故具四

智. 便是佛也. 旣爲佛行施復是大悲. 故行一

布施萬行圓足. 問經中何故簡福田及不簡

經數:一八二七

經名:百論疏卷上之下

頁數:二五七

上	欄

耶. 答明簡不簡各有其意. 言不簡者. 就己

心知實相平等. 又欲等以樂法與前人故. 所

言簡者. 域心雖等爲欲將勵前人令持戒勿

犯. 外曰持戒下第二次辨戒淨不淨. 亦如二

意如施中說. 內曰下明戒淨不淨還答二問.

亦如上說. 外曰下偏問不淨. 內曰下答於不

淨. 初正答. 如覆相者此引難陀覆相事來證.

內有心樂外現淸白名爲覆相. 注爲二. 前釋

心樂報. 次釋覆相. 施中以今後爲二報. 戒中

以人天爲二報. 一者互現. 二明持戒多現若

後樂. 就現在彰報不顯. 故就未來說. 二釋覆

相中前正釋. 次引難陀事證. 淨飯王見千羅

漢形不端正云如鳥集紫金山. 後度難陀等

竟云如鳳集須彌頂. 難陀短佛二指. 昔在家

爲婦莊嚴. 佛與阿難乞食至其門. 卽出看佛.

佛授□與之. 將□取飯. 婦語云. 汝送□疾歸.

授佛佛不取. 次授次阿難亦不取. 遂至祇洹. 佛

遣剃頭師剃難陀頭. 難陀弩□不肯受剃. 云

汝何不剃一切人頭. 後佛遂逼之出家. 乃至

周歷天宮地獄. 因心天女故一心持戒. 佛見

其道緣應熟語阿難云. 我化不得. 汝與其同

類. 宜可化之. 法師云. 此阿難陀事出出曜經.

是故阿難說此二偈. 偈爲三. 半行譬說. 一行

合譬. 合譬之中半行總合. 次半行別合. 第三

半行呵責. 難陀聞之遂□心爲道持戒得於

三果. 佛更爲說法仍證羅漢. 外曰何等名淨

持戒次問淨戒. 內曰答淨戒也. 一切善法戒

爲根本者. 戒如大地爲衆善之根. 地持云. 如

來三十二大人相由持戒得. 若不持戒尙不得

中	欄

下賤人身. 肉大人相. 則心不悔者. 犯戒違道

則心生熱悔. 持戒之人則無此過. 悔故生憂.

無悔便喜. 喜心內發則樂遍五識. 故云卽心

樂. 旣無苦緣心便靜一. 故云得一心. 在心旣

一實智便生. 實智內生便不樂世間. 故云得

厭. 旣厭有爲怖須永息. 故云離欲. 有欲卽縛.

無便解脫. 未得解脫則受生死苦. 旣得解脫

苦果永亡. 故得涅槃樂. 此文有因有果. 初明

持戒. 從得一心下明因戒發定. 一心則生實

智明因定發智. 此則三學次第明於因也. 從

離欲得解脫前明三因. 今明二果. 解脫謂有

爲解脫果. 涅槃謂無爲解脫果. 瞿沙人云. 生

實智旣是見地. 厭是離地. 解脫是無學地. 陰

不生是涅槃. 問此中明何等三學及二涅槃.

答對世間不淨持戒. 總明出世三乘淨戒也.

餘二亦然. 問厭與離欲何異. 答厭爲伏道. 離

次爲斷道. 解脫爲證道也. 故持一淨戒則三

行圓二果滿也. 外曰若智上者第三論智垢

淨. 外人聞前智配上人. 理不可咎故不難之.

但引取上智以配彼師. 問前列三師二天. 何

不配之而指二外道耶. 答爲欲譏呵論主. 佛

未成道就此二人受學. 涅槃經云. 行阿羅羅

學無想定. 從鬱頭蘭弗學非想定. 此之二人

旣是佛師. 應上智故以此譏內. 注中云外道

者蓋是天親之言. 非彼自說也. 內曰下亦開

淨不淨. 如文. 餘□可解. 外曰何等名不淨智

下問不淨智. 內曰爲世界繫縛故者爲二. 前

法次譬. 阿羅羅修無想定生無想天. 爲色界

繫縛. 鬱頭藍弗修非想定生非想天. 爲無色

下	欄

界繫縛. 如怨來親者譬說也. 此智誘人至

上界如親. 後還墮落故是怨詐親. 阿羅羅生

無想天定壽五百劫. 壽將盡時起於邪見便

墮地獄. 鬱頭藍弗非想報盡受飛狸身亦入

地獄. 問施戒皆明淨不淨. 智中何不明淨智

耶. 答去下空無相慧文近故此中不說也. 外

曰但是智能增長生死. 作此問者. 上來辨過

不同. 明不淨施戒但言爲心報故名爲不淨.

說智之咎乃言增長生死. 以辨過有異故致

斯問. 施戒亦爾耶者. 問此施戒感報亦同智

增長生死耶. 入曰取福捨惡是行法者論主

總答. 明取一切福捨一切惡同是行生死法

義無異也. 又智是勝法尙行生死. 施行戒故

自爾也. 有所得人行善乃是增長生死法. 一

何可傷. 注中釋偈本四字卽爲四別. 初釋福

字. 前標福名爲報. 次問答料簡. 問云. 若福

名報. 偈本中何故但說福. 答云. 福是名因福

報名果. 此定因果兩義. 或說因爲果或說果

爲因. 汎明衆義受名不同也. 此中說因爲果

者. 福受報名凡有二義. 一爲捨罪. 二爲捨福.

爲捨罪者. 福以富饒爲義. 行於善因得富饒

果. 罪以□折爲義. 行於惡因得□折果. 行者

聞此故捨惡修福. 爲成捨福者. 福報滅時生

於大苦. 故須捨福. 爲成兩捨故因受果名也.

食金譬因中說果. 見書譬果中說因也. 取名

著者釋偈本取字. 惡前已說釋偈[&FFFF]#惡字. 行

名下釋偈本行字. 不釋捨者後俱捨中自明

之也. 外曰何等是不行法下第三正明捨福.

捨福三章前二已竟. 今正明捨福. 此中有二.

經數:一八二七

經名:百論疏卷上之下

頁數:二五八

上	欄

初總問. 第二福不應捨已下別爲六難. 問意

若取一切福捨一切惡皆是行生死者. 何等

是不行耶. 內曰俱捨者. 以有取捨故行生死.

若能俱捨便不行也. 不言罪福但稱俱者. 橫

捨萬法□捨四句. 問但應捨福. 上已明捨罪.

何故稱俱. 答外問不行. 罪福俱行生死故答

俱也. 外曰福不應捨. 從此已下第二上明依

福捨罪外有六種難之. 今標俱捨亦有六難.

六難者. 一福果妙. 二不說所以. 三佛令於福

莫畏. 四相違. 五常福. 六本不應作. 以有六事

不應捨福. 問上六難與今何異. 答上就言難.

今就理難. 就言難者. 依福捨罪內外理同. 但

言不巧故招六過. 今就理難者. 內明捨福外

明不捨. 以違彼道理故興六難. 此初二難. 一

明罪報是苦粗可得言捨. 福果樂妙故不應

捨. 二罪有過患則有可捨因緣. 福果無患無

可捨因緣. 因緣者所以也. 一難在注文. 內

曰福滅時苦答二難也. 福滅大苦何得稱妙

以其滅生苦卽是可捨因緣. 亦得以滅故非

妙. 有苦故可捨. 注云助道應行者答第三難.

彼旣引經. 今會通之. 答福有助道之功故

勸使行之耳. 外曰福罪相違故. 此第四作相

違難. 此中相違凡有三對. 一罪福二生滅三

苦樂. 外以罪福相對用生滅苦樂□角爲難.

旣罪福相違. 生滅苦樂亦應相違. 若福滅苦

應罪生樂. 若罪生苦應福滅樂也. 內曰罪生

住苦. 此答二意. 一者成俱舍義. 前偈明福

滅苦. 今明罪住苦. 二俱是苦宜□捨之. 二

答外相違難. 罪住旣苦福住便樂. 福滅旣苦

中	欄

罪滅便樂. 卽是相違. 注釋二意卽二釋. 初如

文. 汝言罪福下答上相違難. 然福自有生滅

苦樂. 罪亦如是. 汝云何以福家之滅對罪家

之生. 外曰常福下第五明福常故不應捨. 前

問次答. 問意云 汝福有二義. 一滅二苦. 是故

應捨. 我明福常無滅無苦不應捨. 自上已來

就內難內. 今此一義以外難內. 由來云. 凡夫

□向三有福有所得故須捨. 爲心常住佛果

而修福此不應捨. 然有所得常猶同外義. 注

云作馬祀者. 衆生初起稟於妙氣得妙四大

則生常天. 若稟粗氣得粗四大則生人中. 爲

心常天故修馬祀. 取一白馬放之百日. 或云

三年. 尋其足跡以布黃金用施一切. 然後取

馬殺之. 當殺馬時唱言. 婆藪殺汝. 馬因祀殺

亦得生天. 眞諦三藏云. 四韋陀中有馬祀法.

智度論亦云. 六十四能中祀天. 旣是一能. 作

祀法者. □一柱高十七□有三丈四尺. 案蘭

□以種種物而莊嚴之. 取一白馬繫著此柱.

諸婆羅門在邊燃火誦□散華香著火中. 取

草縛馬腹火邊炙. 莫令毛□. 馬遂死之□力

旣成. 謂馬死無罪. 馬旣死卽剝倂出肉骨盡.

頭尾宛然無異. 與金銀寶物置馬皮□縫之.

諸婆羅門更燃火誦□. □事亦成馬則起走.

少時還○地. 齊馬行處作方蘭界城. 以諸寶

物布置城內令遍滿. 又取馬腹內寶物悉用

置中. 作大功德布施一切. 婆羅門云. 若一兩

過作生天猶退. 若能滿三過作永不復退. 故

名爲常. 福報常生處常者. 上明度衰老辨所

離. 今明所得. 福報常據正報. 生處常據依報.

下	欄

內曰下有七破. 一二相破. 二苦樂破. 三以因

徵果破. 四變異破. 五無常破. 六擧肉破. 七徵

經破. 二相破者. 外雖言是常理是無常. 故

還有滅苦二相. 故還用前文破之. 又所以還

作二相破者. 汝之常天不出無想非想. 彼二

仙人尙非是常. 肉復餘耶. 故還作二相破也.

又修因之時有苦樂二相. 如放馬三年爲樂.

後殺之則苦. 因旣苦樂. 在果亦然. 復次有福

報下第二就苦樂破. 福非但滅時方苦. 未滅

之時亦已是苦也. 成實論云. 外道說. 三祠故

得生處常. 外經又云. 外道帝釋作百祠亦得

退落. 又汝經梵天作祠持戒功德. 故知無常.

若是常者. 何用修因. 又汝言下第三以因徵

果破. 馬祠之因或三年百日. 因旣有量果亦

然也. 若因無常果是常者. 有語無義. 故云但

也. 成實論又破云. 三界因皆有量. 故知無常.

復次下第四變異破. 天若是常應無嗔喜. 今

嗔喜變異. 故知非常. 涅槃云. 自在天嗔衆生

苦惱. 自在天喜衆生安樂. 智度論引自在韋

紐鳩摩羅伽云. 愛之令所願皆得. 惡之令七

世皆滅. 成實論又云. 聞汝梵天有惡欲. 惡欲

必有嗔等煩惱. 故知非常. 又汝馬祀下第五

無自性破. 由時節及馬布施等旣緣合而有.

必緣離則無. 故知非常. 復次下第六擧肉破.

不殺行施尙應須捨. 肉殺馬布施而不捨耶.

復次下第七徵經破. 金七十論出四皮陀中

惡事. 如韋陀中說. 作馬祠法汝父母及眷屬

悉皆隨喜. 汝捨此身必生天上. 彼偈云. 盡殺

六百獸. 少三不具足. 則不得生天. 爲戱等五

經數:一八二七

經名:百論疏卷上之下

頁數:二五九

上	欄

事. 若人說妄語. 諸天仙人說此爲非罪. 此實

是罪. 皮陀經說爲非罪. 故伽毘羅論自呵之

也. 問馬祠是僧□義不. 答非也. 僧□立世性

是根本而破馬祠法. 故云僧□說馬祠法不

淨無常也. 外曰下第六難. 明作故不應捨. 外

難云. 若必捨者初不應作. 若作初不應捨. 如

涅槃經呵責童子取果還棄. 內曰下有三種

人. 一不捨不作. 如菩薩正觀. 二作不捨. 謂

無聞非法衆生. 以人天善根而成熟之未堪

捨也. 三亦作亦捨. 爲捨罪故須作. 爲入道故

宜捨. 注中浣衣喩捨罪. 淨喩修福. 染喩受涅

槃道. 外曰捨福依何等. 自上已來明捨罪福

二章竟. 今第三次明能捨空無相慧. 外道情

近. 謂罪外有福故依福捨罪. 福外更無妙可

依故不應捨福. 內曰無相最上答外人問. 明

依無相以捨於福. 問有空無相無願. 何故不

列初後偏引無相. 答此無相是無依無得不

住不著之異名. 正爲外道心多取相故偏說

無相. 此無相是總三空名也. 又依智度論. 見

多者說空. 愛多者說無作. 愛見等者爲說無

相. 外道具足愛見. 是故今明於無相. 最上者

略有三品. 作罪墮三惡道名爲下品. 修善生

三善道名爲中品. 無相智慧出於六趣故名

最上也. 今略釋三門要義前明來意. 問何故

說三空門耶. 答小乘人云. 道理有三. 如諦唯

有四. 開四以爲十六觀. 十六諦理名十六行.

攝十六行以爲三空. 大乘明義此無定也. 今

略明四種. 一明展轉破病. 爲破有病是以說

空. 破取空相故說無相. 於無相中起心造作

中	欄

故說無作. 1又空門破有. 無相門破空. 此明

非空非有中道之法. 觀中道者名爲正觀. 次

說無作者. 前二雖泯空有之境. 今次息於能

觀之心. 此三門明非空非有不緣不觀. 明義

旣足. 故但說於三. 2又智度論云. 爲好實者說

空. 空最實故. 爲好寂靜者說無相. 以涅槃最

寂靜故. 爲好遠離者說無作. 以遠離無所心

作故. 3又爲見多者說空. 愛多者說無作. 愛

見等者說無相. 問若爾治惑有少多耶. 答約

小乘義. 攝十六行以爲三門. 攝行旣有少多.

治惑亦有少多. 今明. 爲治見人說於空門. 則

破見多人一切煩惱. 乃至爲治愛見等人說於

無相. 亦破此人一切煩惱. 故治惑無多少也.

依地持論說三門者. 彼明法唯有二. 一者有

二者無. 所言有者. 謂有爲及無爲也. 所言無

者. 謂我我所也. 於有爲厭離名爲無願. 於無

爲欣樂名爲無相. 觀有爲無爲皆空故名空.

又經云. 爲治婆羅門三諦故說三門. 外道自

稱言. 是婆羅門修行梵行而殺生祀天. 謂是

實義. 佛言. 不害一切生命名眞婆羅門. 卽是

空解脫門. 二者外道爲天女色修行梵行令

有所得. 佛言. 不應爲天女色而修梵行. 我非

彼所有彼非我所有. 卽是說無作解脫門. 三

者外道貪著諸見謂. 言諸因集皆是有法. 佛

言. 一切法集卽是滅相. 名無相解脫門. 問云

何名三昧. 答依小乘. 五陰法體無我我所故

名爲空. 觀空之智相應靜定離亂調直故名

三昧. 從境受名. 無有十相故名無相. 觀無相

智相應靜定離亂調直故名三昧. 亦從境立

下	欄

名. 於三有因果更不願心故名無願. 觀無願

智相應靜定離亂調直名爲三昧. 亦從境立

名成論師二釋. 一云. 明慧自體凝寂故名三

昧. 二云. 從三昧生眞慧. 果中說因故名三昧.

又言三解脫門者有二種義. 一者當體立名.

卽此三昧離三種繫縛故名解脫. 如空離有

縛. 無相離相縛. 無作離作縛也. 二者無餘涅

槃名眞解脫. 此三通至解脫. 從果立名. 而言

門者. 依前義. 當體虛通稱之爲門. 依後義. 通

至涅槃爲涅槃之門. 問要由三門入涅槃耶.

答小乘畢定備用於三. 智度論云. 一人不得

從三門入. 若知諸法本來無所有從空門入.

若復言有此空則不名門. 餘二亦爾. 問單空

重空云何異耶. 答數人單空通因果通利鈍.

重空但果但利根人. 單空通漏無漏. 重空但

有漏. 成論明重空亦通因果及以鈍利. 問單

空重空云何淺深. 答依數人. 重空唯不動人

得故深. 成論單空空境. 重空空智. 大乘單空

破法淺. 重空破法深. 約人則名不定. 利根人

聞單空則悟. 鈍人聞單空不悟. 更須破空. 則

鈍根用於重空. 問此三昧依何身起. 何地攝.

答依數人. 初起在法界身. 說身起故. 終成色

無色界身. 依禪作故. 大乘則通依. 數人三三

昧通漏無漏. 若無漏在九地. 六禪三無色. 若

有漏在十一地. 加欲界及非想. 又三解脫但

無漏. 三三昧通漏無漏. 注前遂近釋最上. 無

相下第二次釋無相. 又開三別. 前釋無相. 次

明捨禪. 三明用無相意. 就初又三. 標釋結. 初

則標也. 名一切相不憶念下第二釋無相也.

經數:一八二七

經名:百論疏卷中之上

頁數:二六○

上	欄

然相本自無. 由想念謂有. 若能內無憶念則

外相自無. 故云一切相不憶念也. 離一切受

者. 上明不取外相. 今明內無愛著. 過去未來

現在心無所著者. 前明於一世中不念外相

內無愛著. 今明於三世法亦不取外相內無

愛著. 一切法自性無故則無所依釋上也. 所

以不取外相者. 以一切法自性無故. 則無所

依者. 釋內無愛著也. 是名無相總結也. 以是

方便故能捨福者. 第二明用無相捨福. 而稱

方便者. 巧用無相也. 若拙用之. 捨相而著無

相. 則無相還成相. 今巧用無相. 捨相不著無

相. 故名方便. 何以故下第三釋用三解脫門

意. 所以必須用此三者. 以此三是解脫之門

故也. 第一利者卽是涅槃也

百論疏上

百論疏卷中

釋吉藏撰

破神品第二

破邪歸正論體之中凡有二門. 自上已來明

申佛漸捨敎門明於顯正. 此章已去今是第

二次辨破邪門. 上漸捨或二或三. 言二者. 初

捨罪次捨福. 言三者. 一捨罪二捨福三辨能

捨無相智慧. □是從淺至深以爲次第. 今破

邪門對上亦二亦三. 言二者. 一破神二破法.

所言三者. 一破神二破法三破空. 具如前說.

中	欄

所以前破神者. 大品經云. 譬如我見攝六十

二見. 以有見故有愛. 愛見故有業. 業故有生

老病死. 則知神爲衆見之本. 今欲代其見本

使柯條自傾故初破神矣. 故下云如是捨我

名得解脫. 二者僧□衛世蓋是外道之宗盛

行天竺. 僧□經十萬偈. 二十五諦爲宗. 以神

爲主諦. 衛世師經亦十萬偈. 用六諦爲宗. 亦

以神爲主諦. 今破其主諦則餘法自崩. 三者

尋大小二乘觀門階漸. 要先辨生空後得法

空. 今明破神卽是生空. 後除一異謂法空也.

問何故先明生空次辨法空. 答生空易得故

淺. 法空難成故深. 所以然者. 衆生五情取之

不得. 但是凡夫希望爲有. 是故易破. 諸法爲

眼見耳聞卽事爲有. 此則難破. 故法空爲深.

然空無淺深. 但約所空以爲階級. 問何故次

捨罪福明破神耶. 答凡有五意. 若就賓主而

言. 自上已來是提婆昇座明於二捨. 外道論

義難無不□□無不塞. 兼外道反羅其弊. 今

第二外道昇座立於神法. 而提婆論義疑無

不□通無不屈. 故有一章來也. 二者諸佛菩

薩出世爲令衆生得於解脫. 但衆生繫縛凡

有二種. 一者業縛二煩惱縛. 上捨罪福解其

業繫. 今明破神除煩惱縛. 煩惱之中身見爲

本故前破神. 三者爲成前捨義. 外人云罪福

是神之所作. 神是能作罪福之人. 旣有能作

之人. 不應無有所作之法. 故上捨罪福明無

所作之法. 今破神明無能作之人. 人法旣空.

捨義方成. 故有此品. 四者因言次生. 上品末

云無相最上. 外道不受斯言. 故立有神法. 今

下	欄

破彼計神則成前無相. 故有此品. 五者論主

欲遍釋大小乘經破我明無我義故有此品.

問此論正應釋大乘無我. 云何亦釋小耶. 答

外道通障大小. 今通破通申. 但以大乘爲正

也. 但解神有內外二道. 外道有四師. 一者僧

□計神與覺一. 二者衛世明神與覺異. 三者

勒沙婆計神覺亦一亦異. 第四若提子計神

覺非一非異. 內道計神亦有四師. 一莊嚴云.

假神有體有用有名. 二覺宅云. 神有名無體

無用. 三開善云. 神有名有用而無有體. 第四

犢子計. 有神體用而非卽離所攝. 故神在第

五不可說藏中. 問此間九流七略明有神不.

答周孔老莊但明一世事亦不論神. 故云義

經丘而未曉. 理涉耳而猶昏. 問計神三性中

屬何性耶. 答數人云. 身見是隱沒無記. 以計

有神不妨行於施戒故也. 婆沙出佛陀提婆

義云. 神爲衆惑之本故但是不善. 俱舍論云.

我有二種. 一生得我二邪執我. 生得我者. 含

識之流皆有我心. 生而卽得名生得我. 此我

卽是無記. 若外道所計一界之我名爲不善.

問我見何所緣. 答毘婆□婆提人無所緣. 以

無而見. 有故無所緣. 評家云. 有所緣. 謂緣五

陰. 緣五陰謂是我. 如謂杭爲人. 問二十身見

幾是我見. 幾是我所見. 答五是身見. 十五是

我所見. 如計色是我. 色異我色屬我. 我在色

中. 一陰皆四故云二十. 依中論長行有一句.

謂色在我中也. 問但有二十身見. 更有餘耶.

答略說則一我見. 依我我所分則成二見. 三

異分則三見. 依地分則有九見. 欲界地乃至